פורט טילדן

פורט טילדן הוא מבצר ימי שבנה צבא ארצות הברית, בתחילת המאה ה-20, לחופי האוקיינוס האטלנטי בחלקו הדרומי של רובע קווינס בעיר ניו יורק כדי להגן על העיר. המבצר הכיל תותחי 16 אינץ' שכוונו דרומה והוא נקרא על שם סמואל טילדן שהיה מושל ניו יורק ומועמד המפלגה הדמוקרטית בבחירות לנשיאות ארצות הברית 1876. מהווה כיום חלק מפארק הנופש גייטווי (אנ') אבל המבנה עצמו סגור למבקרים. לאחר מלחמת 1812 החלה ארצות הברית לבצר את חופיה הדרומיים של קווינס אולם רק עם תחילת מלחמת העולם הראשונה החל צבא ארצות הברית לבנות את המבצר במתכונתו המבוצרת. שלושת המבנים של המבצר, שיועדו לסוללות תותחים ומרגמות, נבנו ב-1917 עם כניסת ארצות הברית למלחמה. תחילה הוצבו בהם מרגמות 12 אינץ' (אנ') ותותחי 6 אינץ' (אנ') שהובאו מפורט המילטון ומפורט סלוקום (אנ'). מאחר שליד המבצר נבנה בסיס של חיל האוויר נוצר חשש שהירי יגרום נזקים לבסיס לכן התותחים והמרגמות, שהוצבו תחילה על בסיסים קבועים, הורכבו על מסילות שאיפשרו הזזת כלי הנשק בזמן ירי וצמצום נזק אפשרי לבסיס חיל האוויר. ב-1918 הוצבה בשטח המבצר סוללת תותחי נ"מ 3 אינץ' (אנ') ונשארה עד 1919. ב-1921 הוחלפו התותחים של המבצר בשני תותחי חוף 16 אינץ' (אנ') שהיו הגדולים ביותר בצבא ארצות הברית באותה תקופה. גודל התותחים אילץ את צבא ארצות הברית לבנות אתר חדש עבור התותחים שאיפשרו מרחב תנועה משמעותי יותר לתותחים הגדולים. ב-1941, עם הצטרפות ארצות הברית למלחמת העולם השנייה, החל הצבא לבצר את סוללות התותחים במבצר טילדן. פרויקט זה היה חלק ממהלך נרחב יותר של הוספת סוללות תותחים בפורט טילדן ובחיזוק הביצורים והחלפת התותחים בשאר המבצרים שהגנו על ניו יורק וביניהם פורט וודסוורת', פורט האנקוק, פורט סטורי (אנ') ופורט המילטון. בנוסף הובאו לקרבת המבצר מספר ספינות טורפדו (אנ'). לאחר סיום המלחמה החליט צבא ארצות הברית שחימוש המבצר מיותר ועד 1948 פורקו כל התותחים מהמבצר ונשלחו לגריטה. ב-1950, עם עליית המתח בין ארצות הברית וברית המועצות, במסגרת המלחמה הקרה הוצבו 16 תותחי נ"מ 90 מ"מ במבצר. בהמשך הוצבו עוד 4 תותחי 90 מ"מ וכן 8 תותחי נ"מ 120 מ"מ (אנ'). ב-1955 הוחלפו תותחי הנ"מ בטילי קרקע אוויר מדגם "נייק-אייקס" (אנ'). ב-1958 הוחלפו טילים אלו בדגם מתקדם יותר "נייק-הרקולס" (אנ') בעלי יכולת נשיאה של ראש חץ גרעיני. טילים אלו הוצאו מהשירות ב-1972. בשלהי שנות ה-60 של המאה ה-20 הועבר המבצר לרשות מערך המילואים של צבא ארצות הברית (אנ') והיווה בסיס ליחידות מילואים של חיל הרגלים, הארטילריה, ההנדסה והתקשורת. ב-1978 הפסיק הבסיס לשמש את הצבא ונמסר לאחריות שירות הפארקים הלאומיים של ארצות הברית. המבצר וסביבתו החופית הפכו לחלק מפארק גייטווי המוכרז (אנ'). רוב המבנים ששימשו את החיילים ננטשו ולא עברו תהליך שימור. מצודות הבטון בהן הוצבו התותחים נסגרו לקהל כשעל גגו של אחד מהם נבנה מצפור. חלק ממבנים האחרים ששימשו כמחסנים ולמגורים שופצו ומשמשים לקהילות אמנים. סביבתו החצי פראית של הפארק מושכת בעלי חיים שמקננים שם כשבין השאר נצפו במקום ציפורים ממשפחת הפסרליים ושחפיות ים. ציפורים אלו נקבעו על ידי מדינת ניו יורק כחיות שמורות לכן מוטל קנס על מי שפוגע בהן, בגוזליהן או בקיניהן. אחד ממבצרי התותחים אחד ממבצרי התותחים אחד ממבצרי התותחים מהמבנים הישנים של המבצר מהמבנים הישנים של המבצר ב-2014 יצא לאקרנים הסרט "פורט טילדן" (אנ') המספר על שתי נערות במסען מניו יורק לחוף של פורט טילדן. Berhow, Mark A., ed. (2015). American Seacoast Defenses, A Reference Guide (Third ed.). McLean, Virginia: CDSG Press. ISBN 978-0-9748167-3-9. Lewis, Emanuel Raymond (1979). Seacoast Fortifications of the United States. Annapolis: Leeward Publications. ISBN 978-0-929521-11-4. Roberts, Robert B. (1988). Encyclopedia of Historic Forts: The Military, Pioneer, and Trading Posts of the United States. New York: Macmillan. ISBN 0-02-926880-X. מדיה וקבצים בנושא פורט טילדן בוויקישיתוף אתר האינטרנט הרשמי של פורט טילדן פורט טילדן, במרשם שירות הפארקים הלאומיים של ארצות הברית (84002917) קורג קליגנון, פורט טילדן, באתר ניו יורק טיימס, 21 ביולי 2006 פורט טילדן, באתר fortwiki.com פורט טילדן, באתר northamericanforts.com פורט טילדן, באתר geocities.com Fort Tilden Virtual Visit, באתר www.nps.gov פורט טילדן, באתר nan.usace.army.mil שני מבצרים אלו הגנו גם הם על ניו יורק פארק גייטווי, באתר nyharborparks.org הנחיות למטייל בפארק גייטווי, באתר www.nps.gov